S-3742/2019

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. ágúst 2019, á hendur K-kk-þgf B-kk-þgf, kt. [...], [...], [...], fyrir eftirtalin umferðarlagabrot, með því að hafa:

1. Mánudaginn 29. janúar 2018 ekið bifreiðinni [...] undir áhrifum áfengis (í blóði mældist vínandamagn 0,99‰) norður Höfðabakka í Reykjavík, við Fálkabakka, þar sem ákærði missti stjórn á bifreiðinni, með þeim afleiðingum að hún fór yfir á rangan vegarhelming og á bifreiðina [...] sem kom akandi úr gagnstæðri átt.

Telst brot þetta varða við 1., sbr. 2. mgr. 45. gr., sbr. 1. mgr. 100. gr. umferðarlaga nr. 50/1987.

2. Laugardaginn 29. desember 2018 ekið bifreiðinni [...] undir áhrifum áfengis og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist vínandamagn 1,31‰, tetrahýdrókannabínól 22,2 ng/ml, alprazólam 26 ng/ml og brómazepam 180 ng/ml) frá Arnarsmára í Kópavogi að [...] í Reykjavík, þar sem lögregla hafði afskipti af ákærða.

Telst brot þetta varða við 1., sbr. 2. mgr. 44. gr., 1., sbr. 3. mgr. 45. gr. og 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987.

3. Laugardaginn 18. ágúst 2018 ekið bifreiðinni [...] undir áhrifum áfengis og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist vínandamagn 0,70‰, tetrahýdrókannabínól 11 ng/ml, alprazólam 4,2 ng/ml, klónazepam 17 ng/ml og nítrazepam 28 ng/ml) við Trönuhjalla í Kópavogi, uns lögregla stöðvaði aksturinn til móts við Trönuhjalla 15.

Telst brot þetta varða við 1., sbr. 2. mgr. 44. gr., 1., sbr. 2. mgr. 45. gr. og 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987.

4. Laugardaginn 18. ágúst 2018 ekið bifreiðinni [...] undir áhrifum áfengis og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist vínandamagn 0,54‰, tetrahýdrókannabínól 5,9 ng/ml, alprazólam 4,6 ng/ml, klónazepam 19 ng/ml og nítrazepam 30 ng/ml) um Austurberg í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr., 1., sbr. 2. mgr. 45. gr. og 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987.

5. Föstudaginn 1. febrúar 2019 ekið bifreiðinni [...] óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist tetrahýdrókannabínól 2,4 ng/ml, alprazólam 15 ng/ml, klónazepam 10 ng/ml og nítrazepam 35 ng/ml) á bifreiðastæði við Grillhúsið á Bústaðavegi í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr. og 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987.

6. Mánudaginn 8. apríl 2019 ekið bifreiðinni [...] óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist tetrahýdrókannabínól 1,0 ng/ml og alprazólam 28 ng/ml) frá flugstöð Leifs Eiríkssonar að Kjóavöllum í Reykjanesbæ, þar sem lögregla stöðvaði aksturinn.

M. 00820195452

Telst brot þetta varða við 1., sbr. 2. mgr. 44. gr. og 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987.

7. Fimmtudaginn 25. apríl 2019 ekið bifreiðinni [...] óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist tetrahýdrókannabínól 22,2 ng/ml, alprazólam 38 ng/ml og zópíklón 10 ng/ml) vestur Sæbraut í Reykjavík, uns lögregla stöðvaði aksturinn á gatnamótum Sæbrautar og Snorrabrautar í Reykjavík.

Telst brot þetta varða við 1., sbr. 2. mgr. 44. gr. og 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 14. ágúst 2019, gekkst ákærði undir greiðslu sektar fyrir að að aka undir áhrifum áfengis með lögreglustjórasátt 26. júlí 2010 og aftur með lögreglustjórasátt þann 31. október 2014. Þetta er því í þriðja sinn sem ákærði brýtur gegn 45. gr. umferðarlaga nr. 50/1987. Þá gekkst hann einnig undir greiðslu sektar með lögreglustjórasátt þann 13. mars 2015 fyrir að aka sviptur ökurétti, þetta er því í annað skipti sem hann brýtur gegn 48. gr. umferðarlaga.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 4 mánuði.

Með vísan til lagaákvæða í ákæru er ákærði sviptur ökurétti ævilangt frá deginum í dag að telja.

Ákærði greiði málsvarnarþóknun skipaðs verjanda síns, L-kk-ef D-kk-ef lögmanns, 105.400 krónur, að meðtöldum virðisaukaskatti, og 1.176.721 krónur í annan sakarkostnað.

Af hálfu ákæruvaldsins flutti málið G-kk-nf Þ. S-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-kk-nf B-kk-nf, sæti fangelsi í 4 mánuði.

Ákærði er sviptur ökurétti ævilangt.

Ákærði greiði málsvarnarþóknun skipaðs verjanda síns, L-kk-ef D-kk-ef lögmanns,105.400 krónur og 1.176.721 krónur í annan sakarkostnað.

H-kvk-nf S-kvk-nf B-kvk-nf

Ákærði, K-kk-nf B-kk-nf, sæti fangelsi í 4 mánuði.

Ákærði er sviptur ökurétti ævilangt.

Ákærði greiði málsvarnarþóknun skipaðs verjanda síns, L-kk-ef D-kk-ef lögmanns,105.400 krónur og 1.176.721 krónur í annan sakarkostnað.

H-kvk-nf S-kvk-nf B-kvk-nf